CELEX: 62011FN0057
Language: el
Date: 2011-05-23 00:00:00
Title: Υπόθεση F-57/11: Προσφυγή-αγωγή της 23ης Μαΐου 2011 — ΖΖ κατά Επιτροπής

16.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 211/33
            
         Προσφυγή-αγωγή της 23ης Μαΐου 2011 — ΖΖ κατά Επιτροπής
   (Υπόθεση F-57/11)
   2011/C 211/68
   Γλώσσα διαδικασίας: η ιταλική
   
      Διάδικοι
   
   
      Προσφεύγων-ενάγων: ΖΖ (εκπρόσωποι: B. Cortese και C. Cortese, δικηγόροι)
   
      Καθής: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Ακύρωση της αποφάσεως της Επιτροπής με την οποία δεν αναγνωρίσθηκε η εκ μέρους του προσφεύγοντος-ενάγοντος αποδοχή της προσφερθείσας από την Επιτροπή θέσεως του δόκιμου υπάλληλου (βοηθού) στο Κοινό Κέντρο Ερευνών ως τεχνικού βοηθού, καθώς και αίτημα αποκαταστάσεως της υλικής ζημίας και ικανοποιήσεως της ηθικής βλάβης.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την περιληφθείσα στο από 5 Αυγούστου 2010 έγγραφο της Επιτροπής απόφαση με την οποία δεν αναγνωρίσθηκε η εκ μέρους του προσφεύγοντος-ενάγοντος αποδοχή της θέσεως του δόκιμου υπάλληλου (βοηθού) στο Κοινό Κέντρο Ερευνών, στο Ispra, ως τεχνικού βοηθού, η οποία του προσφέρθηκε από την Επιτροπή με απόφαση περιληφθείσα στο από 30 Ιουλίου 2010 έγγραφο, το οποίο του απεστάλη μέσω ηλεκτρονικού ταχυδρομείου στις 30 Ιουλίου 2010, και με την οποία ανακλήθηκε η προσφορά αυτή·
            
         
               —
            
            
               να ακυρώσει, στο μέτρο που είναι αναγκαίο, τις προπαρασκευαστικές πράξεις της ως άνω προσβαλλομένης αποφάσεως·
            
         
               —
            
            
               να ακυρώσει, στο μέτρο που είναι αναγκαίο, την απόφαση της ΑΔΑ περί απορρίψεως της διοικητικής ενστάσεως του προσφεύγοντος-ενάγοντος, η οποία περιλήφθηκε στο από 10 Φεβρουαρίου 2011 έγγραφο και απεστάλη στον προσφεύγοντα την επόμενη ημέρα·
            
         
               —
            
            
               να υποχρεώσει την Επιτροπή σε αποκατάσταση της υλικής ζημίας εξαιτίας της αποφάσεως με την οποία δεν αναγνωρίσθηκε η εκ μέρους του προσφεύγοντος-ενάγοντος αποδοχή της θέσεως του δόκιμου υπάλληλου (βοηθού) στο Κοινό Κέντρο Ερευνών, στο Ispra, ως τεχνικού βοηθού, η οποία του προσφέρθηκε από την Επιτροπή με απόφαση περιληφθείσα στο από 30 Ιουλίου 2010 έγγραφο· η ζημία προσδιορίζεται, προσωρινώς, στη διαφορά μεταξύ της πραγματικής συνολικής αμοιβής που λάμβανε ο προσφεύγων-ενάγων στη θέση του έκτακτου υπάλληλου στο Κοινό Κέντρο Ερευνών και εκείνης που θα του οφειλόταν εφόσον είχε αναλάβει καθήκοντα, άνευ καθυστερήσεως, κατόπιν της αποδοχής της προσφερθείσας θέσεως του δόκιμου υπάλληλου στον βαθμό AST 3, στο πρώτο κλιμάκιο, πλέον τόκων υπερημερίας·
            
         
               —
            
            
               να υποχρεώσει την Επιτροπή σε ικανοποίηση της ηθικής βλάβης εξαιτίας της αποφάσεως με την οποία δεν αναγνωρίσθηκε η εκ μέρους του προσφεύγοντος-ενάγοντος αποδοχή της θέσεως του δόκιμου υπάλληλου (βοηθού) στο Κοινό Κέντρο Ερευνών, στο Ispra, ως τεχνικού βοηθού, η οποία του προσφέρθηκε από την Επιτροπή με την ως άνω περιληφθείσα στο από 30 Ιουλίου 2010 έγγραφο απόφαση, στο ποσό που θα καθορίσει κατά δίκαιη κρίση το Δικαστήριο Δημόσιας Διοίκησης και το οποίο προσδιορίζεται, προσωρινώς, ως ίσο με το τριπλάσιο της βασικής μηνιαίας αμοιβής υπαλλήλου στον βαθμό AST 3, στο πρώτο κλιμάκιο, συνολικού ύψους 10 001 ευρώ και 31 λεπτά·
            
         
               —
            
            
               να καταδικάσει την Επιτροπή στα δικαστικά έξοδα.